open-index/open-wikipedia-markdown huggingface dataset:
Նիա Կյունցեր

**Նիա Տշոլոֆելո Կյունցեր** (, ), գերմանացի ֆուտբոլիստ, կիսապաշտպան։ Հանդես է եկել Գերմանիայի հավաքականում։ Աշխարհի չեմպիոն (2003)։

## Վաղ տարիներ
Նիա Կյունցերը ծնվել է Մոչուդիում 1980 թվականի հունվարի 18-ին, որտեղ նրա ծնողներն աշխատել են որպես Բոտսվանայի զարգացման օգնության կազմակերպիչներ։ Սվահիլի «Նիա» անունը բառացի թարգմանվում է որպես «Ես ուզում եմ», իսկ տսվանա «Տշոլոֆելո» թարգմանությամբ նշանակում է «հույս»։ Մանկությունն անցկացրել Է Հեսսենի Վեցլար քաղաքում։

## Կարիերա
### Ակումբային
Ակումբային կարիերայի մեծ մասն անցկացրել է «Ֆրանկֆուրտ» ֆուտբոլային ակումբում։ Թիմի կազմում Կյունցերը դարձել է ՈՒԵՖԱ-ի եռակի գավաթակիր (2001/02, 2005/06, 2007/08 մրցաշրջաններ), Գերմանիայի քառակի չեմպիոն (1998/99, 2000/01, 2001/02, 2002/03 մրցաշրջաններ) և Գերմանիայի գավաթի հնգակի հաղթող (2003/04, 2004/05, 2001/02, 2002/23, 2007/08 մրցաշրջաններ)։

### Հավաքականում
1997 թվականի մայիսի 27-ին Դանիայի դեմ խաղում նորամուտը նշեց ազգային հավաքականի կազմում։ Առաջին գոլը խփել է 2001 թվականի հոկտեմբերի 25-ին Պորտուգալիայի հավաքականի դարպասը։ Նիա Կյունցերը նաև ոսկե գոլի հեղինակ է դարձել 2003 թվականի աշխարհի առաջնության եզրափակչում՝ Շվեդիայի հավաքականի դեմ խաղում։ Հավաքականի կազմում դարձել է աշխարհի չեմպիոն (2003)։

## Ձեռքբերումներ
### Ակումբային

#### «Ֆրանկֆուրտ»
*ՈւԵՖԱ-ի գավաթի հաղթող (3) 2001/02, 2005/06, 2007/08
* Գերմանիայի առաջնության հաղթող (4) 1998/99, 2000/01, 2001/02, 2002/03
* Գերմաիայի գավաթի հաղթող (5) 2003/04, 2004/05, 2001/02, 2002/23, 2007/08

### Հավաքականում
* Աշխարհի առաջնության հաղթող (1) 2003

## Ծանոթագրություններ

## Արտաքին հղումներ
* Պաշտոնական ֆան-էջ
* 
* Նիա Կյունցերի կայքէջը Internet Movie Database կայքում

Կատեգորիա:Աշխարհի չեմպիոններ
Կատեգորիա:Գերմանացի կին ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով
Կատեգորիա:Կանանց ֆուտբոլի պաշտպաններ
Տրանսպորտը Բոսնիա և Հերցեգովինայում

200px|thumb|Բոսնիա և Հերցեգովինայի ավտոճանապարհներ
**Տրանսպորտը [[Բոսնիա և Հերցեգովինա]]յում** իր մեջ ներառում է ավտոմոբիլային և երկաթուղիներից, գետային նահանգիստներ և օդանավակայաններ։

## Ավտոճանապարհներ

*Ըստ 2006 թվականի տվյալների*՝
* Ճանապարհների ձգվածություն՝ 21846 կմ
* Ճանապարհներ ճամփեզրներով՝ 11425 կմ (4686 կմ միջքաղաքային ճանապարհներ)
* Ճանապարհներ առանց ճամփեզրների՝ 10421 կմ

### Միջազգային երթուղիներ
* E65
* E73
* E661
* E761
* E762

### Պետական ուղիներ
* Ուղի 1
**Ուղի 1-8
*Ուղի 5
*Ուղի 6
**Ուղի 6-1
*Ուղի 14
**Ուղի 14-1
**Ուղի 14-2
*Ուղի 15
*Ուղի 16
**Ուղի 16-2
*Ուղի 17
*Ուղի 18
*Ուղի 19
**Ուղի 19-2
**Ուղի 19-4
*Ուղի 20

### Ավտոբուսային փոխադրումներ
Բոսնիա և Հերցեգովինայի գործում է ավտոբուսային փոխադրումների և երթուղային ավտոբուսների ցանցը՝ Սարաևոյի ամենախոշոր ավտոպարկը ունի իր սեփական կայքը։ Բոսնիա և Հերցեգովինայում միջազգային փոխադրումների կազմակերպմամբ զբաղվում է Eurolines ընկերությունը, որը ուղևորություններ է կատարում Խորվաթիա, Գերմանիա, Ավստրիա, Ֆրանսիա, Հոլանդիա, Չեռնոգորիա, Բելգիա, Դանիա, Շվեյցարիա և Սերբիա։ Վատ որակով ճանապարհների հետ կապված հասանելի է միայն մեկ ավտոբուսը, անգամ դեպի հարևան Սերբիա ուղևորությունը տևում է 8 ժամ։

## Երկաթուղիներ
Երկաթուղիների ձգվածությունը երկրում 2006 թվականին կազմել է 1032 կմ (2002 թվականի դրությամբ ճանապարհների 792 կմ էլեկտրիֆիկացված են եղել)։

Հիմնական երթուղիներ՝
* Տուզլա - Դոբոյ - Բանյա Լուկա - Նովի Գրադ -Բիխաչ - Խորվաթիայի հետ սահման
* Շամաց (Խորվաթիայի հետ սահման) - Դոբոյ - Սարաևո - Մոստար - Խորվաթիայի հետ սահման

## Ջրային տրանսպորտ
Երկրում գլխավոր նավարկելի գետը Սավան է, սակայն նավարկելիությունը հնարավոր է միայն գետի որոշ մասերում։ Բոսնիա և Հերցեգովինայի խոշորագույն գետային նավահանգիստներն են Գրադիշկան, Բրոդը, Շամացը, Բրչկոն և Օրաշյեն։ Բոսնիայում առևտրային նավեր չկան։

## Ավիահաղորդագրություն
thumb|220px|right|Բանյա Լուկայի օդանավակայան
2008 թվականի տվյալների համաձայն՝ երկրում հաշվվում է 25 օդանավակայան։

Բոսնիա և Հերցեգովինայի խոշորագույն օդանավակայններն են Բանյա Լուկան, Մոստարը և Սարաևոն։ Նաև երկրում կա հինգ ուղղաթիռային հարթակ ուղղաթիռների նստեցման համար։

## Խողովակաշարային տրանսպորտ
1992 թվականին գազամուղի ձգվածությունը կազմել է 90 կմ, իսկ նավթամուղի ձգվածությունը՝ 174 կմ։

## Ծանոթագրություններ

## Արտաքին հղումներ

* Բոսնիայի ավտոբուսական ընկերություն 

Կատեգորիա:Տրանսպորտը Բոսնիա և Հերցեգովինայում
Էլեկտրական ձեռնաշղթա

**Էլեկտրական ձեռնաշղթա**, էլեկտրական սարք, որը կիրառվում է տնային կալանքում, հսկողության տակ գտնվող կամ ազատության սահմանափակման ձևով պատժի դատապարտված անձանց համար՝ նրանց հետևելու և գտնվելու վայրը ճշտգրիտ իմանալու նպատակով, նախատեսված է մարմնին երկար կրելու համար և ունի կորպուսի հեռացման ու բացման վերահսկողության համար նախատեսված ներկառուցված համակարգ։

## Կառուցվածք
Կառուցվածքային էլեկտրական ձեռնաշղթան կազմված է էլեկտրական մասերով հերմետիկ կորպուսից, երկու գոտիներից և կողպեքի հավաքածուից։ Շատ դեպքերում այն կրում են կոճերին, այդ իսկ պատճառով անգլերենում կոչվում է *ankle monitor:*

Որոշակի ընդմիջումներով այդպիսի ձեռնաշղթա է ուղարկվում իրավապահ մարմին, որը վերահսկում է ձեռնաշղթա կրող հանցագործի գործունեությունը, կա նաև ռադիոհաճախականության ազդանշան, որը տեղեկություններ է պարունակում հանցագործի շարժումների մասին։ Եթե նա դուրս գա իրեն թույլատրված սահմաններից, ապա վերահսկիչ մարմինները կստանան ազդանշան։

## Պատմություն
Էլեկտրական ձեռնաշղթան հայտնագործել են Հարվարդի համալսարանի գիտնականները 1950-ական թվականներին, առաջին անգամ հանցագործի վրա փորձարկվել է 1983 թվականին։ 2007 թվականին ԱՄՆ-ում հայտնի է դրա կիրառման ավելի քան 130 000 դեպք, ինչպես նաև այն որոշ տարածում է գտել Մեծ Բրիտանիայում, սակայն եվրոպական այլ երկրներում առանձնապես տարածված չէ։

## Արտադրություն
2010-ի օգոստոսի 28-ին Ռուսաստանի Դաշնային քրեակատարողական ծառայության կողմից հաստատվել է «Դատապարտյալների համակարգի ինստիտուտների կողմից վերահսկվող անձանց համար էլեկտրոնային ձեռնաշղթայի համակարգի ստեղծման և իրագործման հայեցակարգը»։ Այս խնդիրը լուծելու համար մասնագետները մանրամասն ուսումնասիրել են համաշխարհային փորձը և անցկացրել խորհրդակցություններ Ռուսաստանի Դաշնային քրեակատարողական ծառայության մասնագետների հետ։

Ռուսաստանում լայնորեն տարածվել է էլեկտրական ձեռնաշղթաների արտադրությունը։ Սակայն ռուսական ձեռնաշղթաների որակը այնքան ցածր էր, որ հանցագործներին հնարավորություն էր տալիս առանց հետքերի և դժվարությամբ հանել այն։

## Դեպքեր
Վրաստանի «Միասնական ազգային շարժում» կուսակցության քաղխորհրդի նախագահ, պատգամավոր Նիկանոր Մելիային, որը մեղադրվում էր Թբիլիսիում տեղի ունեցած ցույցերի ժամանակ անկարգություններ կազմակերպելու մեջ, էլեկտրական ձեռնաշղթա են հագցրել։

Նրան բացատրել են դրանից օգտվելու կարգը։ Ներկա են եղել ընդդմիդիր պատգամավորի փաստաբանները։

## Արվեստում
«Վազող մարդը» ֆիլմում բանտարկյալները վերահսկվում էին էլեկտրական ձեռնաշղթայի և էլեկտրական վզակապի միջոցով միաժամանակ։

## Ծանոթագրություններ

Կատեգորիա:Իրավապահ մարմիններ
Ջուլի Ադամս

**Ջուլի Ադամս** (, ), ամերիկացի դերասանուհի, իրական անուն՝ Բեթի Մեյ Ադամս (:

## Կենսագրություն
Բեթի Ադամսը ծնվել է Ամերիկայի Այովա նահանգում, իսկ մանկությունն անց է կացրել Արկանզաս նահանգում։ 1940-ական թվականների վերջում որոշում է դառնալ դերասանուհի և տեղափոխվում է Լոս Անջելես, որտեղ միաժամանակ շաբաթական երեք օր աշխատում է քարտուղարուհի, իսկ մնացած ժամանակ առոգանության դասեր է վեցնում, հույս ունենալով, որ դրա շնորհիվ կհայտնվի որևէ կինոստուդիայում։ 1946 թվականին նա ստանում է «Միսս Լիթլ Ռոք» կոչումը։ 1949 թվականին տեղի է ունենում նրա դերասանական առաջին դեբյուտը միաժամանակ հեռուստատեսությամբ և կինոյում։ Այդ ժամանակ նա սկսում է համագործակցել Universal Studios-ի հետ և  որպես կեղծանուն վերցնում է «Ջուլի Ադամս» անվանունը։

1950-ականներին Ադամսը երկրորդական դերերից սկսում է զբաղեցնել գլխավոր դերեր, նկարահանվելով այնպիսի ֆիլմերում, ինչպիսիք են «Փայլուն Հաղթնակ» (1951),  «Գետի հունը» (1951), «Հոլիվուդյան պատմություն» (1951), «Մարդը Ալամոյից» (1953), «Արարած Սև ծովածոցից» (1954) և «Մայոր Մենսոնի անձնական պատերազմները» (1955) ֆիլմերը։ Տասնամյակի վերջում դերասանուհին գնաց հեռուստատեսություն, որտեղ հաջորդ չորս տասնամյակների ընթացքում մասնավոր հյուրերն էին «Ալֆրեդ Հիչկոկը ներկայացնում է», «Մեվերիկ», «Պերի Մեյսոն», «Sunset Strip, 77», «Նա սպանություն է գրել», «Կապիտոլի», «Մելրոուզ Փլեյս»  և «Կորուսյալները» հեռուստասերիալներում։

1999 թվականին Վեսթերն կինոնկարներում նկարանվելու համար ստացավ «Ոսկե կոշիկ» մրցանակը։ 2000 թվականին ներառվել է Արկանզաս նահանգի դերասանների փառքի դահլիճում։

2011 թվականին ստացավ «Կինոյի կարիերայի համար» պարգևատրում։

## Անձնական կյանք
Դերասանուհին երկու անգամ ամուսնացած է եղել, և նրա երկու ամուսնություններն էլ ավատրվել են ամուսնալուծությամբ։

Առաջին ամուսինը սցենարիստ Լեոնարդ Ստերն է եղել։ Նրանց ամուսնությունը տևել է 1950-ից մինչ 1953 թվականը։ Երկրորդ անգամ նա ամուսնացել է 1954 թվականին։ Երկրորդ ամուսնու՝ Դենտոն Ռեյի հետ, նա ունեցել երկու որդի՝ Սթիվենին և Միտչելին։ Նա ամուսնալուծվել է 1981 թվականին։ Մինչ ամուսնալուծությունը նա հարաբերություննեի մեջ է եղել ռեժիսոր Ռոնալդ Կոենի հետ, որը մահացել է 1998 թվականին։

Ադամսը մահացել է 2019 թվականի փետրվարի 3-ին՝ 92 տարեկան հասակում, Լոս Անջելեսում։ Նա իր երկու որդիներից ավելի երկար է ապրել։

## Ծանոթագրություններ


Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Բելիզ (քաղաք)

**Բելիզ** (), Բելիզ պետության խոշորագույն քաղաքը և նավահանգիստը։ Տեղակայված է Կարիբյան ծովի ափին՝ Բելիզի արևելյան մասում։ Ըստ 2010 թվականի մարդահամարի՝ Բելիզի բնակչությունը կազմում է ։

## Պատմություն
Հիմնել են անգլիացի նավաստիները 17-րդ դարի վերջին Օուլովեր առվի գետաբերանում։ Որպես փոխաբեռնման հիմք՝ օգտագործվել է  փայտավաճառների և անտառատնտեսների համար։

Ի սկզբանե Բելիզը պետության մայրաքաղաքն էր, բայց 1961 թվականին փոթորիկ Հեթին էական վնաս է հասցրել քաղաքին, ինչից հետո՝ 1970-ականներին մայրաքաղաքը տեղափոխվել է երկրի խորքը՝ Բելմոպան քաղաք։ Չնայած դրան, Բելիզ քաղաքն առ այսօր մնում է վարչապետի և կառավարության նստավայրը։

## Տրանսպորտ
Ծովային նավահանգիստ է։ Քաղաքում գտնվում է միջազգային տերմինալով մունիցիպալ օդանավակայան (կոդ TZA), որը քաղաքի կենտրոնից գտնվում է մոտ 3 կմ հյուսիս։ Միջազգային օդանավակայան Բելիզ Սիթի Ֆիլիպ Գոլդսոնը (կոդ BZE) Բելիզից գտնվում է 16 կմ հյուսիս-արևմուտք։

## Տեսարժան վայրեր
* Սուրբ Հովհաննեսի մայր տաճար (1812-1847 թվականներ)՝ ամենահին անգլիկան եկեղեցին Կենտրոնական Ամերիկայում։
* Բելիզի թանգարան հին բանտի շենքում (1857 թվական։
* Ափամերձ գոտիական թանգարան (ըստ խութերի բնապահպանության՝ էքսպոզիցիա) և Ծովային թանգարան (ծովագնացության վերաբերյալ մոդելների և փաստաթղթերի հավաքածու) նախկին հրդեհային կայանների շենքում։

Քաղաքից 50 կմ հարավ-արևմուտք գտնվում է Բելիզի կենդանաբանական այգին։ Ձևավորվել է 1983 թվականին։ Այդ ժամանակ վայրի կենդանիների մասին «Path of the Raingods» ֆիլմի նկարահանումներից հետո մնացել էր ջունգլիներից գողացված 150 կիսագիշատիչ կենդանի։ Նրանց ազատ արձակել չհամարձակվեցին. կենդանիները կարող էին սատկել։ Վերահսկիչ Շարոն Մատոլան հիմնեց բուծարան, իսկ ավելի ուշ՝ կենդանաբանական այգի։ Ներկայումս այնտեղ կա տեղի կենդանական աշխարհի ավելի քան 125 տեսակ։

## Պատկերասրահ

Պատկեր:Belize.BzeCity.MemorialPark.01.jpg|
Պատկեր:Belize.BzeCity.SwingBridge.01.jpg|


## Ծանոթագրություններ

## Արտաքին հղումներ
* Բելիզի կենդանաբանական այգի

Կատեգորիա:1638 թվականին հիմնադրված բնակավայրեր
Կատեգորիա:Բելիզի քաղաքներ
Կատեգորիա:Նախկին մայրաքաղաքներ
Կատեգորիա:Նավահանգստային քաղաքներ
Օնիչա

**Օնիչա** (, ), քաղաք Նիգերիայի Ինաբրա նահանգում։ Այն տեղակայված է Նիգեր գետի ափին։ Բնակչությունը՝ 561,066 մարդ (2006 թվականի տվյալներով)։

Օնիչայի ագլոմերացիայում բնակվում է 8 530 514 մարդ (ըստ 2015 թվականի տվյալների)։

## Պատմությունը
Քաղաքը հիմնադրվել է 17-րդ դարի սկզբին, Բենինից ներգաղթյալների կողմից։ Շուտով այն  վերածվել է կարևոր մշակութային, քաղաքական և առևտրի կենտրոնի, դառնալով Օնիչա թագավորության մայրաքաղաքը։ 1857 թվականին *օբին* (թագավորը) թույլատրեց անգլիացի վաճառական Ուիլյամ Բալֆուրու Բեյկիին (անգլերեն՝  William Balfour Baikie) քաղաքից ոչ հեռու կառուցի ռազմական ամրոց։ XIX-րդ դարի վերջին Օնիչան դարձավ Նիգերիայի բրիտանական գաղութի մի մասը։ 1960 թվականից արդեն՝ անկախ Նիգերայի։ 1965 թվականին քաղաքում՝ Նիգեր գետի վրայով,  կառուցվել է 1404 մետր երկարությամբ կամուրջ (River Niger Bridge (Onitsha)).։

## Տնտեսություն
Ներկայումս Օնիչան հանդիսանում է նավահանգստային և առևտրային քաղաք։ Գյուղատնտեսական արտադրանքները քաղաք են ներթափանցում հարևան շրջաններից` մուրաբա, կասավա, ցիտրուսային մրգեր, բրինձ, ձուկ, տառո և այլն։ Քաղաքից արտահանվում է կոկոսի յուղը և կոկոսի ընկույզները։ Տեղական շուկայի շենքը Նիգերիայում ամենամեծն է, ավերվել է 1967 թվականին Նիգերիայի քաղաքացիական պատերազմի ժամանակ, բայց հետագայում վերականգնվել է։

## Պատկերասրահ

Anambra2.jpg
Bridge over the Niger into Onitsha.jpg
Onitsha.jpg


## Ծանոթագրություններ

## Արտաքին հղումներ

Կատեգորիա:1550 թվականին հիմնադրված բնակավայրեր
Կատեգորիա:Նիգերիա
Կատեգորիա:Նիգերիայի քաղաքներ
Վուսթեր (Մասաչուսեթս)

**Վուսթեր** (), քաղաք Ամերիկայի Միացյալ Նահանգերի Մասաչուսեթս նահանգում։ Վուսթեր շրջանի վարչական կենտրոնը։ Ըստ 2010 թվականի մարդահամարի քաղաքի բնակչությունը կազմում է 181 045 մարդ։ Վուսթերը բնակչության թվով Մասաչուսեթսի երկրորդ քաղաքն է՝ Բոստոնից հետո։

## Աշխարհագրություն
Վուսթերը գտնվում է Բոստոնից 50 կիլոմետր արևմուտք՝ Բլեքստոուն գետի վրա։ Ըստ ԱՄՆ-ի բնակչության մարդահամարի բյուրոյի քաղաքը ունի 99,9 կմ2 տարածք։

## Պատմություն
Բնակավայրը կառուցվել է 1673 թվականին՝ Ֆիլիպ թագավորի պատերազմի (1675-76) ընթացքում այն կազմացրվել է։ Մշտական բնակավայրը ստեղծվել է 1713 թվականին։ 1722 թվականին ստացել է քաղաքի կարգավիճակ և անվանվել անգլիական պատվին։

1789 թվականին քաղաքում հիմնվել է տեսքտիլ արտադրություն։ Վաղ տնտեսական զարգացումը արգելակել է հիդրոէլեկտրակայանի բացակայությունը։ Առաջին գոլորշային էլեկտրակայաանի կառուցման և Բլեքսթոն ջրանցքի բացման հետ զուգահեռ սկսվեց քաղաքի ինդուստրացումը։ Անցկացվել է երկաթուղի։ Քաղաքը ստրկատիրության դեմ շարժման առաջին կենտրոններից էր և հարավից գաղթող ստրուկների ճանապարհի կարևոր կետ։

## Բնակչություն

Ըստ 2010 թվականի մարդահամարի Վուսթերի բնակչությունը կազմում էր 181 045 մարդ (48,7 %-ը տղամարդիկ են, իսկ 51,3 %-ը՝ կանայք), քաղաքում կար 68 613 տնային տնտեսությունև 39 987 ընտանիք։ Քաղաքի տարածքում կառուցված էր 74 645 շինություն՝ 746,5 շինություն/կմ2 ցամաք միջին խտությամբ։ Ռասայական կազմը․ 69,4 %՝ սպիտակամորթներ, 11,6 %՝ աֆրոամերիկացիներ, 6,1 %՝ ասիացիներ, 0,4 %՝ բնիկ ամերիկացիներ։

Ըստ 2010 թվականի մարդահամարի տվյալների քաղաքի տարիքային կազմը հետրյալն է․ 22,1 %՝ մինչև 18 տարեկան բնակիչներ, 7,3 %՝ 18-ից 21 տարեկաններ, 58,9 %՝ 21-ից 65 տարեկաններ և 11,7 %՝ 65 և ավելի տարեկաններ։ Բնակչության միջին տարիքը 33,4 տարեկանն է։ Վուսթերում ամեն 100 կնոջ բաժին է ընկնում 94,9 տղամարդ, իսկ 100 չափահաս կնոջ՝ 92,2 նույն տարիքի տղամարդ։

68 613 տնային տնտեսությունների 58,3 %-ը ընտանիքներ էին․ 35,1 %-ը միասին ապրող ամուսիններ են (15,1 %-ը ունեն մինչև 18 տարեկան երեխաներ), 17,6 %-ը առանց ամուսնու ապրող կանայք են, իսկ 5,6 %-ը՝ առանց կնոջ արող տղամարդիկ։ 41,7 %-ը ընտանիք չունեին։ Միջինում տնային տնտեսություն վարող անդամների թիվը 2,46 մարդ է, իսկ ընտանիքի անդամների միջին քանակը՝ 3,14։ Միայնակ ապրում է բնակչության 31,8 %-ը, 10,6 %-ը միայնակ մեծահասակ՝ 65 տարեկաանից բարձր մարդիկ են։

## Տնտեսություն
2014 թվականին 16 տարին լրացած 150 503 մարդուց աշխատանք ունեին 84 941-ը։ Տղամարդիկ ունեին 47 583 ԱՄՆ դոլլար միջին եկամուտ՝ կանանց 40 663 դոլլար եկամուտի դիմաց։ 2014 թվականին ընտանիքի միջին եկամուտը գնահատվել է 58 604 դոլլար, իսկ տնային տնտեսությանը՝ 45 599 դոլլար։ Մեկ շնչի եկամուտը՝ տարեկան 25 224 դոլլար։

## Քույր քաղաքներ
* , Պուշկին
* , Պիրեյոս
* , Աֆուլա
* , Վուսթեր

## Ծանոթագրություններ

## Արտաքին հղումներ
* ԱՄՆ-ի աշխարհագրական անվանումների տեղեկատվական համակարգ։ Վուսթեր

Կատեգորիա:ԱՄՆ-ի բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Մասաչուսեթսի քաղաքներ
Փաթիլ (ֆիլմ)

**«Փաթիլ»** (, ), ֆիլմ` կենդանի դերասանների և համակարգչային անիմացիայի համադրությամբ։ Թողարկվել է 2011 թվականի նոյեմբերի 26ին Իսպանիայում։

## Սյուժե
Բարսելոնա են բերում սպիտակ գորիլայի, որին ժամանակավորապես ապրելու են թողնում կենդանաբանական այգու տնօրենի տանը։ Այնտեղ նա ընկերանում է տնօրենի դստեր՝ Պաուլայի հետ, որը գորիլային կոչում էր «Փաթիլ»։ Շուտով եկավ ժամանակը, երբ Փաթիլին պետք է տանեին կենտրոնական կենդանաբանական այգի։ Այնտեղ Փաթիլը ծանոթանում է Այլրոմի՝ փոքր պանդայի հետ, որը հաճախ կատարում էր մեդիտացիա և կարծում, որ, այնուամենայնիվ, պետք է ծնվեր որպես սև հովազ և ծանոթանար իր հարևանների հետ։

## Հետաքրքիր փաստեր
Փաթիլ անունով սպիտակ գորիլան 2004 թվականին սատկել է մաշկի քաղցկեղից Բարսելոնայի կենդանաբանական այգում։ Այս անսովոր կենդանին ոգեշնչել է Խուլիո Ֆերնանդեսին ֆիլմ ստեղծելու համար։ Գաղափարը հավանության է արժանացել Շավյոր Թրեյսիի՝ Բարսելոնայի քաղաքապետի կողմից, որը այդ ամենում նկատել է Բարսելոնայի ապրանքանիշը գովազդելու մի հնարք։

«Փաթիլը» առաջին մանկական ֆիլմն է, որ թողարկվել է Վալենսիայում՝ կատալաներենով։ Կատալոնիայում ֆիլմը լույս է տեսել կատալաներենով 64 օրինակով։

## Ծանոթագրություններ

Կատեգորիա:2011 մուլտֆիլմեր
Կատեգորիա:Lionsgate ֆիլմեր
Կատեգորիա:Իսպաներեն ֆիլմեր
Կատեգորիա:2011 ֆիլմեր
Կատեգորիա:Ֆիլմեր, որոնց գործողությունները տեղի են ունենում 1966 թվականին
Կատեգորիա:2010-ականների արկածային ֆիլմեր
Զարդիանթկարի

**Զարդիանթկարի** (), գյուղ Վրաստանում։ Գտնվում է Շիդա Քարթլի մարզի Գորիի շրջանում։

## Դիրք
Գտնվում է ծովի մակարդակից 900 մետր բարձրության վրա։ Շրջկենտրոն Գորիից հեռու է 32 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 28 մարդ։

## Ծանոթագրություններ

Կատեգորիա:Գորիի շրջան
Կատեգորիա:Վրաստանի բնակավայրեր
Կատեգորիա:Վրաստանի գյուղեր
Ալեքսեյ Գիլիմով

**Ալեքսեյ Վալերիկովիչ Գիլիմով** (), ռուս ֆուտբոլիստ, կիսապաշտպան։

## Կենսագրություն
Եկատերինբուրգի «Ուրալմաշ» ֆուտբոլային դպրոցի սան է։ Կարիերայի սկզբին խաղացել է Ռուսաստանի երկրորդ դիվիզիոնի «Տրուբնիկ», «Ուրալմաշ », և «Ուրալեց» ակումբներում։

2002 թվականին տեղափոխվել է  Բելառուսիայի առաջնության «Գոմել» ակումբ, խաղացել է 9 խաղ։ Դարձել է 2002 թվականի Բելառուսիայի Գավաթի դափնեկիր բայց եզրափակչում մնաց պահեստայինում։

Ռուսաստանից վերադառնալուց հետո՝ հանդես է եկել Սվերդլովսկի շրջանի «Սինարա», «Կեդր», ««Ֆոռես»» և այլ ակումբներում։ 2003 թվականին դարձել է ոստիկանների և հրշեջների աշխարհի առաջնություն հաղթող՝ «Բարսելոնա»յի կազմը «Ուրալ»ի հավաքականի դեմ խաղում։ 2010 թվականին հանդես է եկել Ռուսաստանի Սուպերլիգայում «Տանգանսկի Րյադ» ակումբի ֆուտզալում։

2018 թվականի դրությամբ աշխատում է Եկատերինբուրգյան միջնակարգ № 178 դպրոցում՝ որպես ֆուտբոլի մարզիչ։

## Ծանոթագրություններ

## Արտաքին հղումներ
* 

Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ուրալի ֆուտբոլիստներ
Մարկեմ (Կանադա)

**Մարկեմ** () Յորք համայնքի (Օնտարիո նահանգ) ինը կոմունաներից ամենամեծը, որի բնակչություն կազմում է 301․000 բնակիչ (2011 թվական), տարածքը՝ 211 կմ²։ Մարկեմի քաղաքապետարանը միավորում է չորս կոմունաներ՝ Մարկեմ, Յուիոնվիլլ, Միլլիկեն և Տորնհիլլ, որոնք գտնվում են Տորոնտոյից հյուսիս՝ Մեծ Տորոնտո ագլոմերացիայի կենտրոնում։ Մարկհեմը աճող համայնք է՝ ինտենսիվորեն զարգացող բնակարանային շինարարությամբ և բիզնեսով, լավ դպրոցներով, զբոսայգիներով և հանգստի գոտիներով։ Մարկեմը բաղկացած է մի շարք փոքր քաղաքներից, ֆերմերային տնտեսություններից և մեծ քաղաքից, որտեղ տեղակայված են այնպիսի կորպորացիաների գլխամասային գրասենյակներ, ինչպիսիք են *[[IBM]]*-ը և *[[American Express]]*-ը։ Մարկեմը նաև հայտնի է որպես «Բարձր տեխնոլոգիաների կանադական մայրաքաղաք»։ Քաղաքն իրեն դրսևորում է որպես Հյուսիսային Ամերիկայի լավագույն տեղը՝ բարձր տեխնոլոգիական բիզնեսներ հիմնելու և ղեկավարելու համար։

Մունիցիպալիտետ անվանվել է ի պատիվ Յորքի արքեպիսկոպոս Ուիլյամ Մարկեմի՝ իր ընկերոջ՝ լեյտենանտ նահանգապետ ՕՆտարիո Ջոն Սիմկոյի կողմից։

## Աշխարհագրություն
### Կլիմա
Մարկեմը սահմանակից է Տորոնտոյին և ունի նույն կլիման։ Միջինում Մարկեմում ջերմաստիճանը սովորաբար 1-2&nbsp;°C-ով ցածր է, քան Տորոնտոյի կենտրոնում։

## Տեսարժան վայրեր
Հիսուսի վերափոխման տաճար՝ ներկայումս չգործող սլովակական հունա-կաթոլիկ տաճար։

## Տեղական ԶԼՄ
* *Markham Economist and Sun* - տեղական թերթ, սեփականատերը՝ *Metroland Publishing*
* The Liberal - serving Thornhill and Richmond Hill
* MarkhamOnline.com - Համայնքի առցանց կայք
* The York Region Business Times - բիզնես նորություններ
* York Region Media Group - Առցանց նորություններ
* North of the City - Յորք շրջանի ամսագիր
* Rogers Cable 10 - Յորք շրջանի տեղական հասարակական հեռուստակայան, Սեփականատերը՝ *Rogers Media*
* The Cornell Crier - տեղական նորություններ և ապրելակերպ

## Քույր քաղաքներ
*  Քերի, ԱՄՆ
*  Նյորդլինգեն, Գերմանիա
*  Պերլենդ, ԱՄՆ
*  Հուանդու, Ճապոնիա
*  Ուհան, Ճապոնիա
*  Լաս Պինյանս, Ֆիլիպիններ

## Ծանոթագրություններ

Կատեգորիա:1794 թվականին հիմնադրված բնակավայրեր
Կատեգորիա:Կանադայի քաղաքներ
Մայքլ Անսարա

**Մայքլ Ջորջ Անսարա** (, ), թատրոնի և կինոյի սիրիական ծագմամբ ամերիկացի դերասան։ Նկարահանվել է էպիզոդիկ դերերում, բազմաթիվ ֆիլմերում և սերիալներում, ինչպիսիք են՝ «Նա գրել է հանցագործություն», «Աստղային ճանապարհ», «Իմ կինը ինձ կախարդել է», «Ալֆրեդ Հիչկոկը ներկայացնում է», «Երբևէ պատմված պատմություններից ամենավեհը»։ Հնչյունավորել է Միսթր Ֆրիզին՝ Բեթմենի մասին պատմող մուլտսերիալում և նրա սփին-օֆֆում։

## Կենսագրություն
Մայքլ Անսարան ծնվել է Սիրիայի և Լիբանանի ֆրանսիական մանդատի գյուղերից մեկում։ Նրա ընտանիքը արտագաղթել է ԱՄՆ, երբ նա երկու տարեկան էր։ 10 տարի շարունակ նրանք բնակվել են Մասաչուսեթսի Լոուել քաղաքում, այնուհետև տեղափոխվել են Կալիֆորնիա։ Մայքլ Անսարան ավարտել է քաղաքային քոլեջը Լոս Անջելեսում։ 50-ական թվականներին Անսարան նկարահանվել Ալֆրեդ Հիչկոկը ներկայացնում է սերիալի մի քանի էպիզոդներում։ Դերասանին ճանաչում են բերել «Կոտրված նետ» սերիալի դերը և Կանի դերը Աստղային ճանապարհին ֆիլմում։ Անսարան առավել հայտնի է բնիկ ամերիկացիների իր կերպրով։

Անսարան ամուսնացած է եղել 3 անգամ։ Իր երկրորդ կինը դերասան Վարվարա Իդեն է։ Դերասանը մահացել է 91 տարեկանում։

## Կարիերա
### Սկավառակագրություն

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Հոլիվուդյան փառքի ծառուղի
Կատեգորիա:Երկարակյացներ
Վլադիմիր Տարաբրին

**Վլադիմիր Տարաբրին** (, ), ռուս դիվանագետ։

## Կենսագրություն
Ավարտել է ԽՍՀՄ Արտաքին գործերի նախարարության Մոսկվայի միջազգային հարաբերությունների պետական ինստիտուտը (1979)։ 1979 թվականից դիվանագիտական աշխատանք է կատարում։ Տիրապետում է ֆրանսերենին և անգլերենին։

* 1995-1998 թվականներին եղել է ՌԴ ԱԳՆ իրավական դեպարտամենտի բաժնի պետ, տնօրենի տեղակալ։
* 1998-2002 թվականներին՝ ՄԱԿ-ում Ռուսաստանի մշտական ներկայացուցչության ավագ խորհրդական։ 
* 2002 թվականի օգոստոսից մինչև 2008 թվականի սեպտեմբեր՝ ՌԴ ԱԳՆ իրավական դեպարտամենտի տնօրենի տեղակալ։
* 2008 թվականի սեպտեմբերի 16-ից մինչև 2013 թվականի հունիսի 25-ը Գաբոնում Ռուսաստանի արտակարգ և լիազոր դեսպան է։ 
* 2013 թվականից մինչև 2017 թվականի հուլիս՝ ՌԴ ԱԳՆ հատուկ հանձնարարությունների գծով դեսպան։
* 2017 թվականից ՌԴ ԱԳՆ Իրավիճակային-ճգնաժամային կենտրոնի դեպարտամենտի տնօրենն է։

## Դիվանագիտական աստիճան
* 1-ին դասի արտակարգ և լիազոր դեսպանորդ (2011 թվականի փետրվարի 21)։
* Արտակարգ և լիազոր դեսպան (2018 թվականի հունիսի 13)։

## Ծանոթագրություններ

## Արտաքին հղումներ
* Կենսագրությունը ՌԴ ԱԳՆ կայքէջում

Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Ավետարան (5172)

**Ավետարան** (5172), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5172 թվի տակ։ Ձեռագիրը գրվել է 1433 թվականին Կարապետ գրիչի կողմից Արճեշում։ Ծաղկող՝ Մինաս։ Ստացողը եղել է Հովհաննես ոսկերիչ Երզնկացին։ Գրված է թղթի վրա, որը ունի 18.5x14 չափս։ Ձեռագիրը կազմված է 298 թերթից։ Գրված է երկսյուն, բոլորգրով։ Ունի ավետարանիչ 4, խորան 9, կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 293ա, ծաղկողի՝ 298բ, հետագայի՝ 296ա (16-ր դար), կնիք՝ 4բ (1904 թ. Մեսրոպ քահանա)։

## Ծանոթագրություններ

Կատեգորիա:Մատենադարանի ձեռագրեր
Կլերմոնտ (Կալիֆոռնիա)

**Կլերմոնտ (Կալիֆոռնիա)** (), Քոլեջի քաղաք ՝ Լոս Անջելես շրջան (Կալիֆոռնիա)ի նահանգում, Կալիֆոռնիաում, որը գտնվում է Սան Գաբրիել լեռներում ՝ Լոս Անջելես քաղաքի կենտրոնից 48 կմ դեպի արևելք։ Քաղաքը հայտնի է նախևառաջ այստեղ տեղակայված յոթ բարձրագույն ուսումնական հաստատությունների կողմից, ինչպես նաև փողոցներով, որոնց կողքին աճում են բազմաթիվ ծառեր։ Դրա շնորհիվ Քլարեմոնտը ստացել է «Ծառերի և դեկտորների քաղաք» անվանումը (անգլ․ The City of Trees and PhDs)։ 2007 թվականի հուլիսին CNNը Money ամսագրի հետ միասին կազմեց Միացյալ Նահանգներում ապրելու լավագույն վայրերի ցուցակը, որում Քլարեմոնտը զբաղեցրեց հինգերորդ հորիզոնականը, ինչը լավագույն արդյունքն էր Կալիֆոռնիայի քաղաքների շրջանում։

## Ժողովրդագրություն
thumb|left|Կլերմոնտ կայարանը Մետրոլնիկ ուղղու վրա
2000 թվականի մարդահամարի համաձայն, Քլարեմոնտի բնակչությունը կազմում է 33 998 մարդ, քաղաքում է բնակվում է 11 281 տնային տնտեսություն և 7 806 ընտանիք։ Բնակչության խտությունը կազմում է 999.0 մարդ/կմ²։  Քաղաքում կա 11,559 բնակարանային միավոր, միջին խտությամբ 339.6 միավոր/կմ²։ Քաղաքի ռասայական կազմը ներառում է 73,48% սպիտակ, 4,98% սև կամ աֆրիկամերիկյան, 0,56% բնիկ ամերիկացի, 11,51% ասիական, 0,13% Խաղաղ օվկիանոս, 5,20% այլ ռասայից և 4  Երկու կամ ավելի ցեղերի ներկայացուցիչների 14%-ը։ Բոլոր ցեղերի 15,36%-ը իսպանացիներ են։

11 281 տնային տնտեսություններից 31,3%-ը ունեն 18 տարեկանից ցածր երեխաներ, 55,7%-ը Ամուսնացած զույգեր են, միասին ապրում են 10,4%-ը, իսկ 10,4%-ը կանայք են, ովքեր ապրում են առանց ամուսինների, իսկ 30,8%-ը չունեն ընտանիք։  Բոլոր տնային տնտեսությունների 24,9%-ը կազմված են անհատներից, տնային տնտեսությունների 10,6%-ը 65 տարեկան և ավելի միայնակ մարդիկ են։ Տնային տնտեսության միջին չափը 2,56 էր, իսկ ընտանիքի միջին չափը ` 3,08.:

Քաղաքի 20,7%-ը ունի 18 տարեկանից ցածր բնակչություն, 18,6%-ը 18-ից 24 տարեկան, 22,8% 25-ից 44 տարեկան, 23,3%-ը 45-ից 64 տարեկան և 14,6%-ը  65 տարեկան և ավելի։  Բնակչության միջին տարիքը 36 տարի է։ 18 և բարձր տարիքի յուրաքանչյուր 100 կնոջ համար կա 85,1 արական սեռի ներկայացուցիչ։

Տնային տնտեսության միջին եկամուտը կազմել է 83 342 դոլար, իսկ տնային տնտեսությունների միջին եկամուտը ՝ 107 228 դոլար։ Մեկ շնչի հաշվով եկամուտը կազմում է 39 648 դոլար։ Ընտանիքների շուրջ 3,5%-ը եկամուտների մակարդակից ցածր է։

## Աշխարհագրություն
Քաղաքի ընդհանուր մակերեսը 34,8 կմ² է, որից 34,0 կմ²-ին(97,92%) ՝ հող է, իսկ 0,7 կմ²-ին (2.08%) `ջուր։ Քլարեմոնտը գտնվում է Լոս Անջելեսի շրջանի արևելքում և գտնվում է Սան Գաբրիել լեռներում։ Արևելքում քաղաքը սահմանակից է Սան Բերնարդինո շրջան (Կալիֆոռնիա)ին հարևան թաղամասին։

## Կլիմա
Կլերմոնտի կլիմա, Միջերկրածովյան կլիմա է, (նայել Կյոպպենի կլիմաների դասակարգում)

## Ծանոթագրություններ

Կատեգորիա:1907 թվականին հիմնադրված բնակավայրեր
Կատեգորիա:ԱՄՆ-ի բնակավայրեր
Կատեգորիա:Կալիֆոռնիայի քաղաքներ
Կատեգորիա:Կալիֆոռնիայի բնակավայրեր
Կատեգորիա:ԱՄՆ-ի համալսարանական քաղաքներ
Տրանսպորտը Իրանում

300px|մինի|աջից|Իրանի հիմնական ճանապարհային ու երկաթուղային ճանապարհները
Իրանն ունի զարգացած մայրուղիների ցանց, որը միավորում է երկրի համարյա բոլոր քաղաքները։ 2002 թվականին Իրանում  կառուցվել է 178 հազար կիլոմետր երկարությամբ  մայրուղի, որից  117 կիլոմետրը ասֆալտապատ է։ Գործում է 7256 կիլոմետր երկարությամբ երկաթուղի։ Իրանը տարածվում է երկու ծովերի ափերին՝ Կասպից և Արաբական ։ Խոշոր նավահանգիստներն են Բանդար Աբբաս, Խորեմշահր, Բանդարե Անզալի։ Աշխատում է 321 օդանավակայան։ Խոշոր քաղաքներում գործում է զարգացած հասարակական տրանսպորտային ցանց։ Վեց քաղաքներում կառուցվում է մետրոպոլիտեն։

### Երկաթուղի

Իրանում տարածվում է 8300 կմ երկարությամբ երկաթուղի։ Ստանդարտ ուղին 1435 մմ։ 94 կիլոմետրը ճանապարհի ընկած է երկրի արևելքում, Սիստան և ԲելուջիստաՆ նահանգներում և ունի մոտ 1676 միլիմետր՝ համաձայն Պակիստանում ընդունված չափանիշների։ Էլեկտրաֆիկացված է 148 կիլոմետրը՝ Թեհրանում և արվարձաններում, ինչպես նաև Հարավային Ադրբեջանում։

Երկաթուղային կապ ունի հետևյալ պետությունների հետ.

Ընթանում են դեպի Աֆղանստան (Մաշհադ — Հերաթ) տանող երկաթուղու շինարարական աշխատանքները։ Ծրագրվում է ճանապարհի շինարարություն դեպի Իրաք։

### Ավտոմոբիլային ճանապարհներ
* Ընդհանուր տարածվածությունը 178152 կիլոմետր։
* Կոշտ մակերեսով 118115 կիլոմետր։

### Օդային տրանսպորտ
Իրանի տարածքում գործում է 321 քաղաքացիական օդանավակայան (2006)։ 
* Թռիչքուղիները՝ 129:
* Գրունտային թռիչքուղիներ՝ 192
Ազգային ավիաընկերություն- Iran Air

## Տես նաև
* Իրանական երկաթուղի
* Թեհրանի մետրոպոլիտեն

## Ծանոթագրություններ

Կատեգորիա:Տրանսպորտն Իրանում
Կատեգորիա:Իրանի տնտեսություն
Նինա Գարսիա

**Նինա Գարսիա դե Կաստելանյուս** (; ), կոլումբիացի լրագրող, գրող և խմբագիր։

## Կենսագրություն
Գարսիան ծնվել է Կոլումբիայի Բառանկիլյա քաղաքում, հարուստ վաճառականի ընտանիքում։ 1983 թվականին, աղջիկը ավարտել է Մասաչուսեթս նահանգի Ուելսլիի դպրոցը, բարձրագույն կրթություն, բակալավրի աստիճան նա ստացել է Բոստոնի համալսարանում։ Ավելի ուշ Նինան ընդունվել Է Փարիզի Բարձրագույն նորաձևության դպրոց, իսկ 1992 թվականին ստացել է ևս մեկ բակալավրի աստիճան նորաձևության և տեխնոլոգիաների ինստիտուտում։

## Կարիերա
Գարսիան սկսել է աշխատել նորաձևության ոլորտում 1980-ական թվականներին, առաջին անգամ աշխատել է Փերի Էլիսի ընկերության PR բաժնում, որտեղ այդ ժամանակ աշխատել է Մարկ Ջեյքոբսը։ Հետագայում Նինան դուրս է եկել Էլլիսի ընկերությունից և «Elle» ամսագրի շուկայական խմբագրի և ստիլիստի օգնականի պաշտոնին է անցել։ 2000 թվականին նրան նշանակել են նորաձևության հարցերով խմբագիր։ 2008 թվականի ապրիլին Նինան լքեց նաև այդ պաշտոնը՝ անցնելով սյունակագրի պաշտոնին․ նա այդ պաշտոնում աշխատել է մինչև օգոստոսի վերջը։ 2008 թվականի սեպտեմբերի 2-ից լրագրողուհին զբաղեցնում է «Մերի Քլեր» նորաձևության խմբագրի պաշտոնը։ Նինան պարբերաբար ներկայացնում է նոր դիզայներական ցուցահանդեսներ Նյու Յորքում, Միլանում և Փարիզում։

### Ժյուրիի կազմում
2007 թվականի մայիսին Նինան ընդգրկվել է Մեխիկոյում կայացած «Միսս Տիեզերք» մրցույթի ժյուրիի կազմում։

2004 թվականին ընդգրկվել Է «Պոդիում նախագիծ» ռեալիթի-շոուի ժյուրիի կազմում։

### Գրքեր
2007 թվականի սեպտեմբերի 5-ին Նինա Գարսիան ներկայացրեց իր առաջին գիրքը՝ նվիրված «Փոքրիկ սև գիրք ոճի մասին» ոճին և նորաձևությանը։ Իր գրքում Նինան ընթերցողներին չէր թելադրում, թե ինչ և ինչպես հագնել, սակայն լրջորեն օգնում էր կողմնորոշվել նորաձևության աշխարհում և նկատել օրիգինալ մանրամասները նույնիսկ ամենահասարակ բաներում։ Գրքի նկարազարդմամբ զբաղվել է նորաձևության էլիտայի շրջանակներում բավականին հայտնի Ռուբեն Տոլեդոն։ «Ոճի մասին փոքրիկ սև գիրքը» լավ արձագանքներ է ստացել և ճանաչվել է նորաձևության լավագույն գրքերից մեկը։

2008 թվականի օգոստոսի 26-ին Գարսիան կներկայացնի «Իդեալական զգեստապահարանի 100 իրերը» երկրորդ գիրքը։

2009 թվականի սեպտեմբերին Նինան ներկայացրեց երրորդ գիրքը, որը կոչվում է «Ոճի ռազմավարություն»։

## Անձնական կյանք
Նինան ամուսնացած է Դեյվիդ Կոնրոդի հետ։ Ամուսիններն ունեն երկու որդի՝ Լուկաս Ալեքսանդր Կոնրոդ (ծնվել է 24.03.2007) և Ալեքսանդր Դևիդ Կոնրոդ (ծնվել է 2010 թվականի նոյեմբերին)։

2015 թվականին Գարսիան իմացավ, որ BRCA1 գենի մուտացիա ունի, և այն կրծքագեղձի քաղցկեղի զարգացման մեծ հավանականություն ունի։ Հաջորդ երեք տարիները նա անցկացրել է կանոնավոր մամմոգրամներ և կրծքի ստուգմամբ, և 2019 թվականի հունվարին նա և նրա բժիշկները որոշել են, որ նա պետք է կանխարգելիչ կրկնակի մաստէկտոմիա անի։

## Ծանոթագրություններ

## Արտաքին հղումներ

Կատեգորիա:20-րդ դարի խմբագիրներ
Կատեգորիա:21-րդ դարի կին գրողներ
Կատեգորիա:Բոստոնի համալսարանի շրջանավարտներ
Կատեգորիա:Կին լրագրողներ
Կատեգորիա:Կոլումբիացի կին լրագրողներ
Կատեգորիա:Նորաձևության դիզայներներ
Զեմո Քլիվանա

**Զեմո Քլիվանա** (), գյուղ Վրաստանում։ Գտնվում է Շիդա Քարթլի մարզի Գորիի շրջանում։

## Դիրք
Գտնվում է ծովի մակարդակից 1200 մետր բարձրության վրա։ Շրջկենտրոն Գորիից հեռու է 35 կմ։

## Ծանոթագրություններ

Կատեգորիա:Գորիի շրջան
Կատեգորիա:Վրաստանի բնակավայրեր
Կատեգորիա:Վրաստանի գյուղեր
Ավետարան (5001)

**Ավետարան** (5001), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5001 թվի տակ։ Ձեռագիրը գրվել է 1453 թվականին Վարդան քահանա գրիչի կողմից Վանում։ Կազմողը եղել է տեր Ատոմը (1453 թ.), Փիլիպոս Հիզնցին (մականուն՝ Խունուն, 1575 թ.): Ստացողը եղել է Շաղփաշան։ Գրված է թղթի վրա, որը ունի 21.5x16 չափս։ Ձեռագիրը կազմված է 309 թերթից։ Գրված է երկսյուն, բոլորգրով։ Ունի տերունական 14, ավետարանիչ 4, խորան 10, կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դեղին մետաքս։ Հիշատակարան գրչի՝ 305ա, հետագայի՝ 308ա, (1575 թ․), 3ա, 305ա, 307բ (16-րդ դար), 3ա, 304բ  (1882 թվական)։
## Ծանոթագրություններ

Կատեգորիա:Մատենադարանի ձեռագրեր
Կոնի Պոլերս

**Կոնի Պոլերս** (, ), գերմանացի ֆուտբոլիստ, որը հանդես է գալիս հարձակվողի դիրքում։ Աշխարհի չեմպիոն, Եվրոպայի չեմպիոն, ամառային Օլիմպիական խաղերի կրկնակի բրոնզե մեդալակիր, կանանց ՈՒԵՖԱ-ի չեմպիոնների լիգայի քառակի հաղթող, ինչպես նաև մրցաշարի լավագույն ռմբարկու ողջ պատմության ընթացքում։

## Կարիերա
### Ակումբային
Կոննի Փոլերսը կարիերան սկսել է 1985 թվականին «ՖՍՎ 67 Հալլե» ակումբում։ Պրոֆեսիոնալ կարիերան սկսել է կանանց ֆուտբոլային ակումբ՝ «Տուրբինե»-ում։ Ելույթների ընթացքում փոխվել են մի քանի ակումբներ՝ «Նիդերկիրխեն», «Ատլանտա բիտ», «Ֆրանկֆուրտ», «Վոլֆսբուրգ», «Վաշինգտոն Սպիրիտ»։ Իր ակումբային կարիերայի ընթացքում չորս անգամ հաղթել է ՈՒԵՖԱ-ի Չեմպիոնների լիգայում (2004/05, 2007/08, 2012/13, 2013/14), երեք անգամ՝ Գերմանիայի առաջնություն (2003/04, 2005/06, 2012/13), չորս անգամ՝ Գերմանիայի գավաթ (2003/04, 2004/05, 2005/06, 2012/13)։ 2013/2014 մրցաշրջանից հետո ավարտել է կարիերան։

### Հավաքականում
Գերմանիայի ազգային հավաքականի կազմում նորամուտը նշել էր 2001 թվականի մայիսի 10-ին Իտալիայի դեմ խաղում։ Հավաքականի կազմում դարձել է աշխարհի չեմպիոն (2003), Եվրոպայի չեմպիոն (2005), ամառային Օլիմպիական խաղերի կրկնակի բրոնզե մեդալակիր (2004 և 2008)։

## Ձեռքբերումներ
### Ակումբային
* ՈւԵՖԱ-ի չեմպիոնների լիգայի հաղթող (4) 2004/05, 2007/08, 2012/13, 2013/14
* Գերմանիայի առաջնության հաղթող (3) 2003/04, 2005/06, 2012/13
* Գերմանիայի գավաթի հաղթող (4) 2003/04, 2004/05, 2005/06, 2012/13

### Հավաքականում
* Աշխարհի առաջնության հաղթող (1) 2003
* Եվրոպայի առաջնության հաղթող (1) 2005
* Օլիմպիական խաղերի բրոնզե մրցանակակիր (2) 2004, 2008

### Անհատական
* Կանանց Բունդեսլիգայի լավագույն ռմբարկուն - 2002, 2006, 2011
* ՈՒԵՖԱ-ի չեմպիոնների լիգայի լավագույն ռմբարկուն՝ 48 գոլ

## Ծանոթագրություններ

## Արտաքին հղումներ
* Կայքէջը ՖԻՖԱ-ի էջում 
* 
* ԿոննԻ Պոլերսի էջը Գերմանիայի ֆուտբոլային միության էջում

Կատեգորիա:2004 թվականի Ամառային օլիմպիական խաղերի բրոնզե մեդալակիրներ
Կատեգորիա:2008 թվականի Ամառային օլիմպիական խաղերի բրոնզե մեդալակիրներ
Կատեգորիա:Գերմանացի կին ֆուտբոլիստներ
Կատեգորիա:Կանանց ֆուտբոլի հարձակվողներ
Կատեգորիա:Գերմանիայի հավաքականի ֆուտբոլիստներ
Կատեգորիա:Վոլֆսբուրգի ֆուտբոլիստներ
Ջոյ Բեհար

**Ջոզեֆինա «Ջոյ» Վկտորիա Բեհար** (, ), ամերիկացի կոմիկ, սցենարիստ, դերասանուհի և «The View» զրույց-հանդեսի համախոհուհի։ 2009 թվականի աշնանը մեկնարկել է սեփական «Ջոյ Բեհարի շոուն» զրույց-հանդեսը։

## Կենսագրություն
Բեհարը, իտալական ծագմամբ ամերիկուհի է, ծնվել է 1942 թվականի հոկտեմբերի 7-ին Ուիլիամսբուրգում (Բրուկլին)։ Նրա ընտանիքը ծագումով Իտալիայի մարզ Կալաբրիայից է։ Նրա մայր Ռոուզը՝ դերձակուհի է, իսկ հայրը՝ Ջինոն, Կոկա-Կոլա ընկերության բեռնատարի վարորդ։

1965 թվականին Ջոյը ամուսնացել է Ջո Բեհարի հետ, 1981 թվականին նրանք բաժանվել են։ Ամուսնության ընթացքում նրանք ունեցել են մի դուստր՝ Եվան (ծնվել է 1970 թվականին)։  1982 թվականի հուլիսի 12-ից ապրում է Սթիվ Յանովիցի հետ՝ կնքելով քաղաքացիական ամուսնություն։ 2009 թվականի մարտի 17-ին Բեհարը Բարբարա Ուոլթերսին տված հարցազրույցում հայտարարել է, որ մտադիր է ամուսնանալ Սթիվի հետ։ Սակայն երեք ամիս անց նա մտափոխվել է։

1964 թվականին Բեհարն ավարտել է Քուինսի քոլեջը արվեստի բակալավրի աստիճանով և Սթոունի Բրուքի համալսարանը գիտության և արվեստի մագիստրոսի աստիճանով։

## Կարիերա
1997 թվականին Բեհարը մասնակցել է «The View» զրույց-հանդեսին։ Սկզբում նա փոխարինել է Բարբարա Ուոլթերսին, բայց ավելի ուշ Վուփի Գոլդբերգի հետ սկսել է հայտնվել մեկ այլ՝ «Զավեշտալի օգնություն» հումորային առաջատար շոուում։
2006 թվականի մարտի 27-ին Սթար Ջոնսը, որը «The View»-ի նախկին հաղորդավարն էր, իր վերջին գործողությունների մասին Բեհարի հարցին, կտրուկ պատասխանել է․

2009 թվականի օգոստոսին Բեհարը, Վուփի Գոլդբերգի, Շերի Շեֆերդի, Բարբարա Ուոլթերսի և Էլիզաբեթ Հեսելբեկի հետ միասին ստացել է Էմմիի մրցանակը «Լավագույն շոու» անվանակարգում։

## Մրցանակներ և անվանակարգեր
GLAAD Media Awards
* 2010՝ «Լավագույնը մեդիա ոլորտում»

«էմմի» ցերեկային մրցանակ
* 1998՝ Առաջադրված «Բացառիկ շոու»-ի համար (*The View*)
* 1999՝ Առաջադրված «Բացառիկ շոու»-ի համար  (*The View*)
* 2000՝ Առաջադրված «Բացառիկ շոու»-ի համար  (*The View*)
* 2001՝ Առաջադրված «Բացառիկ շոու»-ի համար  (*The View*)
* 2002՝ Առաջադրված «Բացառիկ շոու»-ի համար  (*The View*)
* 2003՝ Առաջադրված «Բացառիկ շոու»-ի համար  (*The View*)
* 2003՝ Առաջադրված «Բացառիկ շոու»-ի համար  (*The View*)
* 2004՝ Առաջադրված «Բացառիկ շոու»-ի համար  (*The View*)
* 2005՝ Առաջադրված «Բացառիկ շոու»-ի համար  (*The View*)
* 2006՝ Առաջադրված «Բացառիկ շոու»-ի համար  (*The View*)
* 2007՝ Առաջադրված «Բացառիկ շոու»-ի համար (*The View*)
* 2008՝ Առաջադրված «Բացառիկ շոու»-ի համար  (*The View*)
* 2009՝ Առաջադրված «Բացառիկ շոու»-ի համար (*The View*)
* 2010՝ Առաջադրված «Բացառիկ շոու»-ի համար  (*The View*)

## Ծանոթագրություններ

## Արտաքին հղումներ
* 
* Ջոոյ Բեհարի շոու
* The View Official Profile

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի կին գրողներ
Կատեգորիա:20-րդ դարի կին գրողներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի կին գրողներ
Կատեգորիա:Ամերիկացի գրողներ
Կատեգորիա:Ամերիկացի լրագրողներ
Կատեգորիա:Ամերիկացի կատակերգուներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հաղորդավարներ
Կատեգորիա:Ամերիկացի մանկագիրներ
Կատեգորիա:Ամերիկացի ուսուցչուհիներ
Կատեգորիա:Ամերիկացի սցենարիստներ
Ժողովածու (5170)

**Ժողովածու** (5170), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5170 թվի տակ։ Ձեռագիրը գրվել է 18-րդ դարում (1721 թվականից առաջ) Սահակ աբեղա Ամասիացի գրիչի կողմից ենթադրաբար Ամասիայում։ Գրված է թղթի վրա, որը ունի 18x13 չափս։ Ձեռագիրը կազմված է 321 թերթից։ Գրված է միասյուն, նոտրգրով։ Կազմը՝ կաշեպատ տախտակ դրոշմազարդ։ Հիշատակարաններ գրչի՝ 52բ, 85բ, հետագայի՝ 320ա (1721 թ.), 319բ (1746 թ.), 320ա (1750 թ.), 320ա (1759 թ.):
## Բովանդակություն
* Ղուկ. Կեղեցւոյ Քարոզք։
* Հայելի վարուց։
* Վասն ծննդեան Յուդայի։

## Ծանոթագրություններ

Կատեգորիա:Մատենադարանի ձեռագրեր
Մատենագրութիւնք (5002, Եվսեբիոս)

**Եւսեբիոսի Մատենագրութիւնք** (5002), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5002 թվի տակ։ Ձեռագիրը գրվել է 17-րդ դարում Սահակ սարկավագ, Արություն դպիր գրիչների կողմից։ Գրված է թղթի վրա, որը ունի 21x15 չափս։ Ձեռագիրը կազմված է 272 թերթից։ Գրված երկսյուն, նոտրգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ։ Հիշատակարան գրչի՝ 120բ, 206բ, հետագայի՝ 270ա (1904 թ․)։
## Բովանդակություն
* Մեկնություն Ժ խորանացն, Պատճառ մեկնութեան ավետարանին, Մեկնութիւն աւետարանին հարցողաբար։
## Ծանոթագրություններ

Կատեգորիա:Մատենադարանի ձեռագրեր
Ջամալ Դիբիրգաջիև

**Ջամալ Ուսումիևիչ Դիբիրգաջիև** (), ռուս ֆուտբոլիստ Անժի ակումբի պաշտպան, վարձավճարային հիմունքներով հանդես է գալիս Վելես ակումբում։

## Ակումբային գործունեություն
Ծնվել է Մախաչկալայում՝ տեղի նախկին «Դինամո» ակումբի խաղացողի ընտանիքում։ Վեց տարեկանում խաղացել է «Տորպեդո» ակումբում։ «Տորպեդո» ակումբ ընկել է պատահական․ նրա հորը կանչեցին աշխատելու Ռուսաստանում, և նա հավաքեց իր ողջ ընտանիքը և տարավ իր հետ։ Մայրաքաղաքում նա ամեն շաբաթ խաղում էր իր հարազատների՝ Ռինատ Դասաևի, Գեորգի Յարցևի հետ։ 2010 թվականին ստանում է հրավեր՝ շարունակելու նախապատրաստվելը լոնդոնյան «Արսենալ» ակումբում, բայց ընտանիքի հետ միասին որոշեցին մնալ Ռուսաստանում։

2014 թվականից «Անժի» ակումբում է։ 
7-րդ րոպեին խփեցին գոլ։

2016 թվականի օգոստոսին վարձավճարային հիմունքներով տեղափոխվել է պորտուգալիական «Ֆաթիմա» ակումբ։ Սեպտեմբերի 18-ին տնային խաղում Նավալ ակումբի դեմ խաղում դարձել է վեց գոլի հեղինակ 1։

2017 թվականի հոկտեմբերի 1-ին կատարել է իր նորամուտը ռուսական պրեմիեր լիգայում՝ Զենիթ ակումբի դեմ խաղում, դուրս է եկել փոխարինման 72-րդ րոպեին Ալեքսանդր Պրուդնիկովի հետ։

## Ելույթների վիճակագրություն
### Ակումբային վիճակագրություն
*2018 թվականի  մայիսի 27-ի դրությամբ։*

## Ձեռքբերումներ
### Թիմային ձեռքբերումներ
 **Անժի**
* ՖԱԼ առաջնության արծաթե մեդալակիր։ 2014/15

## Անձնական կյանք
Ամուսնացած է։ Լինելով «Ֆաթիմ» ակումբի խաղացող՝ ընտանիքի հետ տեղափոխվել է Պորտուգալիա։

## Ծանոթագրություններ

## Արտաքին հղումներ
* 
* 

Կատեգորիա:Անժիի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆատիմայի ֆուտբոլիստներ
Կատեգորիա:Ամկար Պերմի ֆուտբոլիստներ
Սթաֆորդ Հենրի Նորթքոթ

**Սթաֆորդ Հենրի Նորթքոթ** (, ), անգլիացի պետական գործիչ, պահպանողական։

Ծնունդով հին դեվոնշիրյան ընտանիքից է, որը Բարոնետական կոչում է ստացել դեռ 1641 թվականին։ Օքսֆորդում ուսումն ավարտելուց հետո դարձել է Գլադստոնի մասնավոր քարտուղար, բայց երբ Գլադստոնն անցել է լիբերալների կողմը, նրան չի հետևել։

1855 թվականին նա զբաղեցրել Է խորհրդարանի պահպանողական անդամների տեղը, 1859 թվականին Դերբիի ժամանակ նշանակվել է գանձապետարանի քարտուղար, սակայն լորդ Պալմերսթոնին կից լիբերալների հաղթանակի արդյունքում նստաշրջանի ավարտին կորցրել է իր տեղը։ Դերբիի 3-րդ կառավարության ժամանակ (1866) ստացել է առևտրի նախարարի պորտֆել, 1868 թվականին՝ հնդկական նախարարության։

1874 թվականին Դիզրայելու օրոք Իդեսլին ստացել է ֆինանսների նախարարի պաշտոն և 1876 թվականի նստաշրջանի ավարտին, երբ Դիզրաելին անցել է վերին պալատ, ստորին պալատում դարձել է խորհրդարանի խոսնակ։ Լորդ Բիկոնսֆիլդի (1880) անկումից հետո՝ Գլադստոնի կառավարման ժամանակ (1880-1885), Իդեսլին ղեկավարել է պահպանողական ընդդիմությունը։

Սոլսբերիի հրաժարականից հետո 1885 թվականի հունիսին Նորթքոթը կանգնեցվել է առաջին լորդ-գանձապահի և պերի կոչման մեջ լորդ Իդեսլի անունով, ինչը նրան զրկել է ստորին պալատում Պահպանողական կուսակցության ղեկավար լինելու հնարավորությունից։

1885-1887 թվականներին եղել է արտաքին գործերի նախարար։

Բացի բազմաթիվ ելույթներից, Իդեսլին տպագրել է *«Twenty years of financial policy 1842-61»* (Լոնդոն, 1862 թվական)։

## Ընտանիք
Ամուսնացել է Ցեցիլիա Ֆրենսես Ֆերերի հետ (մահացել է 1910 թվականին), որն ունեցել է յոթ որդի և երեք դուստր։

Ավագ որդին՝ Ուոլթեր Սթաֆորդ Նորթքոթը (1845-1927), ժառանգել է հոր տիտղոսները՝ դառնալով Իդեսլի 2-րդ Կոմսը, Նյուտոն Սենտ Սայրեսի 2-րդ վիկոնտը և Նորթքոթի 9-րդ բարոնետը։ 2-րդ որդին՝ Հենրին, գանգատվել է Բարոն Նորթքոթի տիտղոսից։

## Ծանոթագրություններ

## Գրականություն
* 

Կատեգորիա:Մեծ Բրիտանիայի արտաքին գործերի նախարարներ
Կատեգորիա:Օքսֆորդի համալսարանի շրջանավարտներ
Կատեգորիա:Բաղնիքի շքանշանի Մեծ Խաչի ասպետներ
Կարմեն Արգենզիանո

**Կարմեն Արգենզիանո** (), ամերիկացի դերասան, նկարահանվել է 50 ֆիլմերում և 100 ֆիլմերի էպիզոդներում։

## Կենսագրություն
Արգենզիանոն ծնվել է Փենսիլվանիա նահանգի Շարոն քաղաքում։ Ելիզավետ Ստելլայի (Ֆալվո) և ռեստորանատեր Ջոզեֆ գայ Արգենզիանոյի որդին է։ 1960-ականների վերջին հաջողությամբ տեղի ունեցավ դերասանի նորամոտը։ Ավելի հայտնի է *«Աստղային դարպասներ։ SG-1»* հեռուստասերիալում էպիզոդիկ կերպարների և «Բժիշկ Հաուս» հեռուստասերիալի չորրորդ եթերաշրջանում (էպիզոդ 2-4)  կատարած Հենրի Դոքսոնի դերերով։ Կարմեն Արգենզիանոն նաև հանդիսանում է Կյանքի դերասանական ստուդիայի անդամ և պարգևատրվել է Լոս Անջելես մրցանակով Թոմաս Բեյբի «Աղոթքներ իմ դստեր համար» ֆիլմում Ջեք Դելասանտեի դերը կատարելու համար։

Դերասանը մահացել է Լոս Անջելեսում 2019 թվականի փետրվարի 10-ին՝ 76 տարեկան հասակում։

Արգենզիանոն ուներ երեք երեխա։ Երկու տղա՝ Թոնին և Ջոզեֆը, և մեկ աղջիկ, որը սովորել է Ջուլիարդ դպրոցում։

## Ֆիլմագրություն

* *Պատժի այգի* (1971)
* *[[Կնքահայրը 2]]* (1974)
* *Արծվից հետո* (1976) հեռուստասերիալ
* *Բիոնիկ կինը* (1978)
* *Երբ զանգահարում է անծանոթը* (1979)
* *Դպրոցն ավարտելու օրը* (1981)
* *Բիլլ Բիկ* (1981)
* *Կվարկտերբակի արքայադուստրը* (1983)
* *Հզորության շրջան* (1983)
* *Հանկարծակի հարված* (1983)
* *Աստղային պարեկություն։ Օրինեյի լեգենդը* (1985)
* *Մեղադրյալները* (1988)
* *Դիմանալ և անել* (1988)
* *Բուքեր* (1989—1990 թվականներ)
* *Առաջին ուժ* (1990)
* *Knight Rider 2000* (1991, հեռուստասերիալ)
* *Մելռոուզ փլեյս* (1992—1994 թվականներ, հեռուստասերիալ) 
* *Բաբելոն 5*, «Շեղբեր» էպիզոդում (1995)
* *Walker Texas Ranger* (1994, 1997)
* *Լազեր* (երկրորդ եթերաշրջան, էպիզոդ 1  «Մենք՝ ժողովուրդը»)
* *Աստղային դարպասներ։ SG-1* (1998—2005)
* *Ագռավի սպանությունը* (1999)
* *Ադամանդե ոստիակնը* (1999)
* *[[Առևանգել 60 վայրկյանում (ֆիլմ, 2000)|Առևանգել 60 վայրկյանում]] * (2000)
* *Սուր* (2001)
* *Նույնականացում* (2003)
* *24 ժամ* (2003)
* *[[Հաուս (հեռուստասերիալ)|Հաուս]]* (2005)
* * «C.S.I.: դեպքի վայրը՝ Նյու Յորք»* — «Շեյնի առաջ քաշումը» (2006 թվականի նոյեմբերի 29)
* *Տանը* (2007)
* *Ասուպ* (2009)
* *Մտածել ինչպես հանցագործը* (2009)
* *Հրեշտակներ և դևեր* (2009)
* *Մաֆիոզները* (2010) (նորամուտը, որպես պրոդյուսեր)
* *Եզակիություն* (2017)
* *Ապագայի երկիրը* (2018)

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Լենին Մորենո

**Լենին Մորենո** (, ), էկվադորցի իրավաբան և քաղաքական գործիչ, 2017 թվականի մայիսի 24-ից Էկվադորի գործող նախագահ։ 2007-2013 եղել է Էկվադորի փոխնախագահ։

## Կենսագրություն
Ծնվել է Էկվադորի Ամազոնիայում գտնվող Նուևո Ռոքաֆուերտ փոքրիկ քաղաքում, Պերուի հետ սահմանից ոչ հեռու։ Հայրը՝ Սերվիո Տուլիո Մորենոն, ուսուցիչ էր։ Հայրը նման անուն է տվել իր որդուն՝ ռուս հեղափոխական Վլադիմիր Լենինի պատվին։ Մորենոն երկրորդ անունը ստացել է ֆրանսիացի փիլիսոփա Վոլտերի պատվին։

Սովորել է Կիտոյում (Instituto Nacional Mejía և Էկվադորի Կենտրոնական համալսարան)։ Սովորել է հոգեբանություն և պետական կառավարում։

2007 թվականի հունվարի 15-ից զբաղեցրել է Էկվադորի փոխնախագահի պաշտոնը։ Նա և նախագահ Ռաֆայել Կոռեան ընտրվել են 2006 թվականի նոյեմբերի 26-ի համընդհանուր ընտրություններում։

Մորենոն զբաղեցրել է այս պաշտոնը, մինչև 2013 թվականի մայիսի 24-ը։

Պարգեւատրվել է պետական մի շարք մրցանակներով՝ Էկվադորի և այլ երկրների տարածաշրջանում (մասնավորապես Պերուի արևի շքանշանի Մեծ Խաչ)։ Բացի այդ հանդիսանում է Հարավային Ամերիկայի մի շարք համալսարանների պատվավոր պրոֆեսոր։

Նա 2017 թվականի ընտրություններում առաջադրվել է որպես նախագահի թեկնածու։ Մինչ այդ պաշտոնը զբաղեցնում էր «Հպարտ և անկախ հայրենիք» իշխող դաշինքից Ռաֆաել Կոռեան։ Գիլյերմո Լասոյի հետ միասին անցել է երկրորդ փուլ, որտեղ հաղթել է՝ հավաքելով ձայների 51 %-ը։ Պաշտոնը ստանձնել է մայիսի 24-ին։

Լենին Մորենոն զրկել է WikiLeaks-ի հիմնադիր Ջուլիան Ասանժին Մեծ Բրիտանիայում Էկվադորի դեսպանատանը ապաստանի իրավունքից՝ «միջազգային կոնվենցիայի նորմերի բազմակի խախտումների պատճառով»։ 2019 թվականի ապրիլի 11-ին բրիտանական ոստիկանության աշխատակիցները դեսպանատան տարածք են մտել Ասանժին Էկվադորի դեսպանի հրամանով ձերբակալելու համար։

## Հաշմանդամ անձանց օգնության գործունեություն
Մորենոն տեղաշարժվում է հաշմանդամի սայլակով, քանի որ 1998 թվականի հունվարին Կիտոյում նրա վրա հարձակվելուց հետո ոտքերը կաթվածահար են եղել։

Հաշմանդամներին օգնություն ցուցաբերելու գործունեության համար առաջադրվել է 2012 թվականին Խաղաղության Նոբելյան մրցանակի թեկնածու։ 2013-2016 թվականներին եղել է ՄԱԿ-ի գլխավոր քարտուղարի հաշմանդամության և մատչելիության հարցերով հատուկ դեսպանորդ։

## Ծանոթագրություններ

## Արտաքին հղումներ
* Դենիս Պիլաշ. Էկվադորի ընտրությունները և Լատինական Ամերիկայի ապագան // Спільне
* Էկվադորցիները վերընտրել են Ռաֆայելին և Լենինին

Կատեգորիա:Էկվադորի նախագահներ
Կատեգորիա:Էկվադորի փոխնախագահներ
Կատեգորիա:Էկվադորի քաղաքական գործիչներ
Կատեգորիա:Էկվադորցի գրողներ
Կատեգորիա:Հաշմանդամություն ունեցող անձինք
Կատեգորիա:ՄԱԿ անդամներ
Կատեգորիա:ՄԱԿ-ի պաշտոնյաներ
Կատեգորիա:Պետության գործող ղեկավարներ
Կլարսի

**Կլարսի** (), գյուղ Վրաստանում։ Գտնվում է Շիդա Քարթլի մարզի Գորիի շրջանում։

## Դիրք
Գտնվում է ծովի մակարդակից 1400 մետր բարձրության վրա։ Շրջկենտրոն Գորիից հեռու է 25 կմ։

## Ծանոթագրություններ

Կատեգորիա:Գորիի շրջան
Կատեգորիա:Վրաստանի բնակավայրեր
Կատեգորիա:Վրաստանի գյուղեր
Ժողովածու (5169)

**Ժողովածու** (5169), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5169 թվի տակ։ Ձեռագիրը գրվել է 15-րդ դարում Մատթեոս վարդապետ գրիչի կողմից։ Ստացողը եղել է Հովհաննես վարդապետը։ Գրված է թղթի վրա, որը ունի 19x15 չափս։ Ձեռագիրը կազմված է 420 թերթից։ Գրված է երկսյուն, բոլորգրով։ Կազմը՝ կաշեպատ տախտակ դրոշմաարդ, աստառը՝ կարմիր կտավ։ Հիշատակարաններ նախագաղափար՝ 382բ, գրչի՝ 318բ, 382բ։

## Բովանդակություն
* Բացայատումն բանից Գր. Նարեկացւոյ։
* Մղոնաչափք։
* Բանք իմաստնոց։
* Գր. Տաթևացւոյ։
* Քարոզք։
* Յովհ. Որոտնեցւոյ Հաւաքումն ի Յառաջաբանս Պողոսի, Մեկնութիւն թղթոյն Պօղօսի։
* Գր. Տաթևացւոյ Մեկնութիւն Եսայեայ, Համառոտ հաւաքումն ի Պարապմանց Կիւրղի, Լուծմունք Պարապմանց Կիւրղի, Լուծմունք Առակաց (վերագրեալ Յովհ. Որոտնեցւոյն:)
* Յովհաննիսի Ողբ գերեզմանի։
* Համառօտ հաւաքումն ի Հարցողաց Գրոց Բարողի։

## Ծանոթագրություններ

Կատեգորիա:Մատենադարանի ձեռագրեր